અગસ્ત્યઋષિની ધારણા બહારનો આ પ્રશ્ન હતો, છતાં લોપામુદ્રાની વાત સત્ય હતી, બુદ્ધિગમ્ય હતી. લોપામુદ્રાના સ્વતંત્ર વ્યક્તિત્વની પ્રતિભા ઋષિને આ વાતથી સ્પષ્ટ સમજાઈ ગઈ. એ વિચાર કરતા થઈ ગયા. ધીમે રહીને બોલ્યા : ‘અત્યાર સુધી હું માનતો હતો કે સગવડોની વૃદ્ધિ તપનો ક્ષય કરનારી છે. પણ તારી વાત સાચી છે લોપા. આપણી પાસે તો આ ઝૂંપડી અને આટલી મામૂલીશી ઘરવકરી છે. એ સિવાય તો કંઈ નથી.’ વધુ ઢીલા થઈને બોલ્યા : ‘તું કંઈક ઉપાય બતાવ.’